**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO PERDAVIMO uždarajai akcinei bendrovei „molėtų vanduo“**

2020 m. birželio 25 d. Nr. B1-180

Molėtai

Vadovaudamasi Lietuvos Respublikos vietos savivaldos įstatymo 6 straipsnio 30 punktu**,** 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12 straipsnio 1, 3, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.2 papunkčiu, atsižvelgdama į Molėtų r. Joniškio mokyklos-daugiafunkcio centro direktoriaus 2020 m. birželio 11 d. įsakymą Nr. V-30 „Dėl savivaldybės turto pripažinimo nereikalingu Molėtų r. Joniškio mokyklos-daugiafunkcio centro funkcijoms vykdyti“, Molėtų rajono savivaldybės administracijos direktoriaus 2020 m. birželio 15 d. įsakymą Nr. B6-555 „Dėl Molėtų rajono savivaldybės turto pripažinimo nereikalingu“, uždarosios akcinės bendrovės „Molėtų vanduo“ 2020 m. birželio 12 d. raštą Nr. IS-104 „Dėl turto perdavimo“,

Molėtų rajono savivaldybės taryba nusprendžia:

1. Perduoti Savivaldybei nuosavybės teise priklausantį nekilnojamąjį turtą uždarajai akcinei bendrovei „Molėtų vanduo“ (kodas 167524751) patikėjimo teise pagal turto patikėjimo sutartis savarankiškosioms savivaldybės funkcijoms – geriamojo vandens tiekimo ir nuotekų tvarkymo organizavimui – įgyvendinti 10 (dešimčiai) metų, bet ne ilgiau nei yra įgyvendinamos Savivaldybės funkcijos:
	1. šiuo metu Molėtų r. Joniškio mokyklos – daugiafunkcio centro patikėjimo teise valdomą turtą – vandentiekio bokštą su gręžiniu ir vandentiekio tinklais, esančiais Molėtų r. sav., Joniškio sen., Joniškio mstl., Arino g. 14. Turto įsigijimo vertė 21639,25 Eur, likutinė vertė 2020 m. birželio 1 d. 0,00 Eur;
	2. šiuo metu Molėtų rajono savivaldybės administracijos patikėjimo teise valdomą turtą - nuotekų tinklus (registro Nr. 44/1359471; unikalus Nr. 4400-2671-7464; plane pažymėta KF; ilgis 131,00 m), esančius Molėtų r. sav., Joniškio sen., Joniškio mstl., Arino g. 20. Turto įsigijimo vertė 16076,24 Eur (5524,68 Eur ES lėšos, 7163,09 Eur SB lėšos, 3388,47 Eur VB lėšos), likutinė vertė 2020 m. birželio 1 d. 14330,69 Eur (4924,87 Eur ES lėšos, 6385,45 Eur SB lėšos, 3020,37 Eur VB lėšos).
2. Įgalioti:

 2.1. Molėtų r. Joniškio mokyklos – daugiafunkcio centro direktorę Janiną Girulskienę pasirašyti 1.1 papunktyje nurodyto turto patikėjimo sutartį, perdavimo ir priėmimo aktą.

 2.2. Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1.2 papunktyje nurodyto turto patikėjimo sutartį, perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika